**Ministru kabineta rīkojuma projekta “Par garantētās maksas par koģenerācijas elektrostacijā uzstādīto elektrisko jaudu saistību samazināšanu akciju sabiedrībai “Latvenergo”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009. gada 10. marta noteikumu Nr. 221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (turpmāk – Ministru kabineta noteikumi Nr. 221) 56.26 punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai risinātu elektroenerģijas obligātā iepirkuma (turpmāk – OIK) izmaksu problemātiku un mazinātu OIK finansēšanai ilgtermiņā nepieciešamo valsts budžeta līdzekļu apjomu, ar Ministru kabineta 2017. gada 22. septembra rīkojumu Nr. 530 “Par konceptuālo ziņojumu “Kompleksi pasākumi elektroenerģijas tirgus attīstībai”” (turpmāk – Ministru kabineta rīkojums Nr. 530) ir pieņemts konceptuāls lēmums par valsts garantētās maksas saistību samazināšanu par koģenerācijas elektrostacijās uzstādīto elektrisko jaudu.Uz tā pamata 2017. gada 3. oktobrī tika pieņemti Ministru kabineta noteikumi Nr. 608 “Grozījumi Ministru kabineta 2009. gada 10. marta noteikumos Nr. 221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” (turpmāk – Ministru kabineta noteikumi Nr. 608), ar ko tika noteikta kārtība kādā komersanti var pieteikties valsts garantētās maksas saistību samazināšanai par koģenerācijas elektrostacijā uzstādīto elektrisko jaudu, saņemot vienreizēju diskontētu maksājumu.Pamatojoties uz Ministru kabineta noteikumu Nr. 221 56.26 punktu, turpmāk sniegts vērtējums par akciju sabiedrības “Latvenergo” (nodokļu maksātāja reģistrācijas numurs LV40003032949, juridiskā adrese – Pulkveža brieža iela 12, Rīga, LV-1230) atbilstību Ministru kabineta noteikumu Nr. 221 IV2. nodaļas “Nosacījumi garantētās maksas par koģenerācijas elektrostacijā uzstādīto elektrisko jaudu saistību samazināšanai, saņemot vienreizēju diskontētu maksājumu” (turpmāk – IV2. nodaļa) prasībām.Ņemot vērā Ministru kabineta noteikumu Nr. 221 IV2. nodaļas nosacījumus, vērtējums sniegts par to vai akciju sabiedrības “Latvenergo” gadījumā izpildās šādi Ministru kabineta noteikumos Nr. 221 noteiktie kritēriji:***1) Pieteikuma iesniegšanas termiņš****Saskaņā ar Ministru kabineta noteikumu Nr. 221 89. punktu komersantam, kas vēlas* *saņemt vienreizēju maksājumu, kas sastāv no diskontētām trim ceturtdaļām no atlikušajā atbalsta periodā saņemamās garantētās maksas par koģenerācijas elektrostacijā uzstādīto elektrisko jaudu, ir tiesības 56.24  punktā minēto pieteikumu Ekonomikas ministrijā iesniegt viena mēneša laikā no Ministru kabineta noteikumu Nr. 221 IV2. nodaļas spēkā stāšanās dienas.*Ministru kabineta noteikumi Nr. 608 stājās spēkā 2017. gada 14. oktobrī.Saskaņā ar Ministru kabineta noteikumu Nr. 221 56.22 punktu un pamatojoties uz 2017. gada 17. oktobra valdes lēmumu, 2017. gada 19. oktobrī akciju sabiedrība “Latvenergo” ir iesniegusi Ekonomikas ministrijā pieteikumu (vēstule Nr. 01VD00-11/3562) vienreizējam maksājumam, kas sastāv no diskontētām trim ceturtdaļām no atlikušajā atbalsta periodā saņemamās garantētās maksas par koģenerācijas elektrostacijās Rīgas TEC-1 (adrese – Viskaļu iela 16, Rīga) un Rīgas TEC-2 (adrese – Granīta iela 31, Acone, Salaspils pagasts, Salaspils novads) uzstādīto elektrisko jaudu (turpmāk – vienreizējs maksājums).Secināms, ka pieteikums iesniegts Ministru kabineta noteikumu Nr. 221 89.punktā noteiktajā termiņā.***2) Uzstādītā elektriskā jauda un garantētās maksas apmērs*** *Saskaņā ar Ministru kabineta noteikumu Nr. 221 56.22 1. punktu vienreizējam maksājumam var* pieteikties *komersants, kurš saskaņā ar* [*Elektroenerģijas tirgus likuma*](https://likumi.lv/ta/id/108834-elektroenergijas-tirgus-likums) *28.1 pantu saņem garantēto maksu par koģenerācijas elektrostacijā uzstādīto elektrisko jaudu, un tā koģenerācijas elektrostacijā uzstādītā elektriskā jauda ir lielāka par 100 MW.*Saskaņā ar Elektroenerģijas tirgus likuma 28.1 panta 21. daļu ražotājs, kas elektroenerģiju ražo koģenerācijas stacijā, kuras uzstādītā elektriskā jauda ir lielāka par četriem megavatiem, un kas līdz 2013. gada 31. decembrim ir izmantojis šā likuma 28. pantā noteiktajā kārtībā iegūtās tiesības pārdot saražoto elektroenerģiju obligātā iepirkuma ietvaros, no 2014. gada 1. janvāra saņem garantēto maksu par koģenerācijas stacijā uzstādīto elektrisko jaudu atbilstoši tiem pašiem nosacījumiem par darbības režīmu, termiņiem un jaudas komponentes aprēķinu, kādi uz koģenerācijas staciju attiecās līdz 2013. gada 31. decembrim.Saskaņā ar Elektroenerģijas tirgus likuma 28. pantu akciju sabiedrībai “Latvenergo” tiesības pārdot saražoto elektroenerģiju obligātā iepirkuma ietvaros attiecībā uz:1) Rīgas TEC-1 ir piešķirtas ar Ekonomikas ministrijas 2007. gada 28. maija lēmumu Nr. 8400-09-68 *“Par tiesību piešķiršanu pārdot koģenerācijas procesā saražoto elektroenerģiju obligātā iepirkuma ietvaros (AS “Latvenergo”)”;*2) Rīgas TEC-2 ar Ekonomikas ministrijas 2010. gada 13. septembra lēmumu Nr. 1-6.1-396 *“Par tiesību piešķiršanu pārdot koģenerācijas procesā saražoto elektroenerģiju obligātā iepirkuma ietvaros ( AS “Latvenergo”)”.* Ar minētajiem lēmumiem piešķirtās elektroenerģijas obligātā iepirkuma tiesības par Rīgas TEC-1 sāktas izmantot 2007. gada 28. maijā, savukārt par Rīgas TEC-2 2013. gada 24. septembrī. Līdz ar to šīs koģenerācijas elektrostacijas saskaņā ar [Elektroenerģijas tirgus likuma](https://likumi.lv/ta/id/108834-elektroenergijas-tirgus-likums) 28.1 pantu no 2014. gada 1. janvāra saņem garantēto maksu par koģenerācijas stacijā uzstādīto elektrisko jaudu atbilstoši tiem pašiem nosacījumiem par darbības režīmu, termiņiem un jaudas komponentes aprēķinu, kādi uz koģenerācijas staciju attiecās līdz 2013. gada 31. decembrim.Ikgadējo garantēto maksu par koģenerācijas stacijā uzstādīto jaudu aprēķina saskaņā ar Ministru kabineta noteikumu Nr. 221 52. punktā minētajām formulām. Saskaņā ar akciju sabiedrības “Latvenergo” Ekonomikas ministrijā iesniegto koģenerācijas elektrostaciju gada pārskatos norādīto informāciju Rīgas TEC-1 uzstādītā elektriskā jauda ir 144,00 MW, bet Rīgas TEC-2 tā ir 832,30 MW. Tādējādi, ikgadējo jaudas maksājumu Rīgas TEC-1 un Rīgas TEC-2 aprēķina, ņemot vērā Ministru kabineta noteikumu Nr. 221 52.2.3. apakšpunktā iekļauto formulu.*J = 102 304*× *s*, kur*J* – jaudas komponente par vienu uzstādīto elektrisko megavatu gadā (EUR/MW gadā);*s* – cenas diferencēšanas koeficients pārkompensācijas novēršanai; Tā kā Rīgas TEC-1 un Rīgas TEC-2 kopējo kapitālieguldījumu iekšējās peļņas norma nepārsniedz 9,00%, tad netiek piemērots cenas diferencēšanas koeficients.No aprēķina redzams, ka maksājums Rīgas TEC-1 ir 14 731 776,00 EUR, savukārt Rīgas TEC-2 tas ir 85 147 619,20 EUR.Saskaņā ar Ministru kabineta noteikumu Nr. 221 52.1 punktu Rīgas TEC-1 garantētās maksas saņemšanas periods ir līdz 2020. gada 30. oktobrim, ņemot vērā Rīgas pilsētas būvvaldes komisijas 2005. gada 31. oktobra aktu (kods 05001670100) par rekonstruētās TEC-1 koģenerācijas elektrostacijas nodošanu ekspluatācijā. Savukārt Rīgas TEC-2 garantētās maksas saņemšanas periods ir līdz 2028. gada 23. septembrim, ņemot vērā sistēmas operatora 2013. gada 24. septembra atļauju (Nr. K2-2013) sistēmai pieslēgt TEC-2 koģenerācijas elektrostaciju.Secināms, ka akciju sabiedrība “Latvenergo” un tās koģenerācijas stacijas Rīgas TEC-1 un Rīgas TEC-2 atbilst Ministru kabineta noteikumu Nr. 221 56.22 1.punkta prasībām.***3) Kopējā kapitālieguldījumu iekšējās peļņas norma****Saskaņā ar Ministru kabineta noteikumu Nr. 221 56.22 2. punktu, lai varētu pretendēt uz vienreizējo maksājumu, koģenerācijas* elektrostacijas *kopējā kapitālieguldījumu iekšējās peļņas norma, kas tiek aprēķināta, ievērojot Ministru kabineta noteikumu Nr. 221 IV1. nodaļas nosacījumus, nepārsniedz 9%.**Saskaņā Ministru kabineta noteikumu Nr. 221 56.24 1. punktu komersantam, kurš piesakās vienreizējam maksājumam, vienlaikus ar pieteikumu Ekonomikas ministrijā ir jāiesniedz zvērināta revidenta apstiprināts* aprēķins *par koģenerācijas elektrostacijas kopējo kapitālieguldījumu iekšējo peļņas normu visam atbalsta periodam vai apliecinājums, ka tas tiks iesniegts ne vēlāk kā vienu nedēļu pirms tam, kad ir iestājies viens mēnesis no komersanta pieteikuma iesniegšanas Ekonomikas ministrijā saskaņā ar Ministru kabineta noteikumu Nr. 221 89. punktu.*Savā 2017. gada 19. oktobra pieteikumā akciju sabiedrība  “Latvenergo” apliecina, ka zvērināta revidenta apstiprināts aprēķins par koģenerācijas elektrostaciju kopējo kapitālieguldījumu iekšējo peļņas normu tiks iesniegts Ministru kabineta noteikumu Nr. 221 56.24 punktā noteiktajā termiņā.2017. gada 30. oktobrī akciju sabiedrība “Latvenergo” ir iesniegusi Ekonomikas ministrijā neatkarīgu revidentu SIA “PricewaterhouseCoopers” ziņojumus par Rīgas TEC-1 un Rīgas TEC-2 kopējo kapitālieguldījumu iekšējās peļņas normas aprēķinu (turpmāk – neatkarīgu revidentu izvērtējums), kas veikti ņemot vērā Ministru kabineta noteikumu Nr. 221 56.222. punktu.Saskaņā ar neatkarīgu revidentu izvērtējumu Rīgas TEC-1 un Rīgas TEC-2 kopējo kapitālieguldījumu iekšējās peļņas norma, kas aprēķināta ievērojot Ministru kabineta noteikumu Nr. 221 IV1. nodaļas nosacījumus, nepārsniedz Ministru kabineta noteikumu Nr. 221 56.222. punktā noteikto 9,00% robežu, jo Rīgas TEC-1 visā atbalsta periodā tā sastāda 8,85%, bet Rīgas TEC-2 – 5,21%.Secināms, ka akciju sabiedrība “Latvenergo” un tās koģenerācijas stacijas Rīgas TEC-1 un Rīgas TEC-2 atbilst Ministru kabineta noteikumu Nr. 221 56.22 2. un 56.24 1.punkta prasībām.***4) Apliecinājums turpināt darbību saskaņā ar vēsturiskā atbalsta nosacījumiem****Saskaņā Ministru kabineta noteikumu Nr. 221 56.24 2. punktu komersantam,* kurš *piesakās vienreizējam maksājumam, ir rakstveidā jāapliecina, ka tas turpinās darbību visā atlikušajā atbalsta periodā atbilstoši nosacījumiem, kas uz to attiecās līdz pieteikuma iesniegšanas dienai;*Savā 2017. gada 19. oktobra pieteikumā akciju sabiedrība “Latvenergo” sniedz apliecinājumu tam, ka pēc vienreizējā maksājuma saņemšanas Rīgas TEC-1 un Rīgas TEC-2 visā atlikušajā atbalsta periodā turpinās darbību atbilstoši nosacījumiem, kas uz šīm elektrostacijām attiecās līdz pieteikuma iesniegšanas dienai.Secināms, ka akciju sabiedrības “Latvenergo” un tās koģenerācijas stacijas Rīgas TEC-1 un Rīgas TEC-2 atbilst Ministru kabineta noteikumu Nr. 221 56.24 2. punkta prasībām.***Vienreizējā maksājuma aprēķins***Saskaņā ar augstāk minēto (pie 3. kritērija) ikgadējais jaudas maksājums Rīgas TEC-1 ir 14 731 776,00 EUR, bet Rīgas TEC-2 tas veido 85 147 619,20 EUR. Pamatojoties uz to un Ministru kabineta noteikumu Nr. 221 56.25 punktā minēto formulu, tiek aprēķināts vienreizējais maksājums akciju sabiedrībai “Latvenergo” par Rīgas TEC-1 un Rīgas TEC-2. No 56.25 punktā minētās formulas izriet, ka vienreizējo maksājumu veido trīs ceturtdaļas no ikgadējās jaudas komponentes apmēra, kas diskontēta ar diskonta faktoru 0,09 jeb 9%, visam atlikušajam atbalsta periodam.Tā kā Rīgas TEC-1 un Rīgas TEC-2 gadījumā pēdējais atbalsta saņemšanas gads ir nepilns, tad šis apstāklis tiek ņemts vērā nosakot aprēķinā izmantojamo jaudas maksājuma lielumu pēdējam gadam (proporcionāli atbalstāmo dienu skaitam pēdējā gadā). No aprēķina redzams, ka vienreizējā maksājuma apmērs akciju sabiedrībai “Latvenergo” par Rīgas TEC-1 sastāda 26 522 584,52 EUR un par Rīgas TEC-2 427 890 165,38 EUR, kopā veidojot 454 412 749,90 EUR.Ņemot vērā, ka vienreizējo maksājumu akciju sabiedrības “Latvenergo” vajadzībām plānots īstenot, veicot akciju sabiedrības “Latvenergo” pamatkapitāla samazināšanu un to, ka uzņēmuma vienas akcijas nominālvērtība ir 1,00 EUR, vienreizējā maksājuma vērtība tiek noapaļota līdz 454 412 749,00 EUR. Pamatojoties uz Ministru kabineta noteikumu Nr. 221 56.23 punktu, kas nosaka, ka vienreizējo maksājumu veido divas daļas, par kuru apmēru lemj Ministru kabinets (pirmā daļa nepārsniedz vienu trešdaļu no kopējā apmēra un ir attiecināma kā kompensācija izmaksas gadā, bet otrā daļa tiek attiecināta kā avansa maksājums proporcionāli saistību izpildei līdz atbalsta perioda beigām) un Ministru kabineta rīkojuma Nr. 530 10.2. punktu, vienreizējais maksājums akciju sabiedrībai “Latvenergo” attiecināms divās daļās – pirmā daļa, kas attiecināma 2017. gadā, sastāda 140 000 00,00 EUR un otrā daļa, kas attiecināma kā avansa maksājums atlikušajā atbalsta periodā ir 314 412 749,00 EUR.***Secinājums un priekšlikums Ministru kabineta lēmuma pieņemšanai***Izvērtējot akciju sabiedrības “Latvenergo” atbilstību Ministru kabineta noteikumu Nr. 221 IV2. nodaļas nosacījumiem, secināms, ka attiecībā uz Rīgas TEC-1 un Rīgas TEC-2 izpildās Ministru kabineta noteikumos Nr. 221 noteiktie kritēriji, kas jāievēro, lai Ministru kabinets varētu lemt par valsts garantētās maksas par uzstādīto elektrisko jaudu saistību samazināšanu, veicot vienreizēju diskontētu maksājumu.Ņemot vērā, ka akciju sabiedrība “Latvenergo” 2017. gada 19. oktobra pieteikums vienreizējam maksājumam atbilst Ministru kabineta noteikumu Nr. 221 56.22 un 56.24 minētajām prasībām, Ekonomikas ministrija ir sagatavojusi Ministru kabineta rīkojuma projektu “Par garantētās maksas par koģenerācijas elektrostacijā uzstādīto elektrisko jaudu saistību samazināšanu akciju sabiedrībai “Latvenergo”” un Ministru kabineta sēdes protokollēmuma projektu.Ministru kabineta rīkojuma projektā tiek konstatēts, ka akciju sabiedrība “Latvenergo” izpilda Ministru kabineta noteikumos Nr. 221 noteiktos kritērijus valsts garantētās maksas saistību samazināšanai par koģenerācijas elektrostacijā uzstādīto elektrisko jaudu, saņemot vienreizēju maksājumu, un tiek piedāvāts Ministru kabinetam pieņemt lēmumu par vienreizēju maksājumu akciju sabiedrībai “Latvenergo” 454 412 749,00 EUR apmērā, kas sastāv no Rīgas TEC-1 daļas 26 522 584,00 EUR apmērā un Rīgas TEC-2 daļas 427 890 165,00 EUR apmērā.Turklāt, vienreizējais maksājums sadalāms divās daļās, nosakot, ka 140 000 000,00 EUR atzīstami kā vispārējās valdības izdevumi 2017. gadā, bet 314 412 749,00 EUR atzīstami kā avansa maksājums proporcionāli akciju sabiedrības “Latvenergo” saistību izpildei līdz atbalsta perioda beigām 2028. gadā.Saskaņā ar Ministru kabineta rīkojuma Nr. 530 10.3. punktu Ministru kabineta rīkojuma projektā paredzēts, ka vienreizējais maksājums tiek īstenots no akciju sabiedrības “Latvenergo” pamatkapitāla samazināšanas tam nepieciešamā apmērā.Šo rīkojumu saskaņā ar Administratīvā procesa likuma likuma 76. panta otro daļu, 188. panta otro daļu un 189. panta pirmo daļu var pārsūdzēt Administratīvajā rajona tiesā viena mēneša laikā no šī rīkojuma spēkā stāšanās dienas.Lai novērstu iespējamo elektroenerģijas kopējās cenas pieauguma risku, kas saistīts ar OIK vidējās vērtības pieaugumu virs 26,79 EUR/MWh, un tās negatīvo ietekmi uz Latvijas tautsaimniecības attīstību un mājsaimniecību maksātspēju, kā arī nodrošinātu ikgadējā valsts budžeta līdzekļu ekonomiju sākot ar 2018. gadu vairāk nekā 70 milj. EUR apmērā, saskaņā ar Ministru kabineta rīkojuma Nr. 530 10. punktā noteikto vienreizējā valsts garantētās maksas par koģenerācijas elektrostacijā uzstādīto elektrisko jaudu saistību samazināšana īstenojama 2017. gadā, un ir nosakāms, ka saskaņā ar Administratīvā procesa likuma 185. panta ceturtās daļas 3. punktu pieteikuma iesniegšana tiesā par administratīvā akta atcelšanu, atzīšanu par spēku zaudējušu vai spēkā neesošu neaptur administratīvā akta darbību.Lai īstenotu Ministru kabineta rīkojuma Nr. 530 10.3. punktā noteikto, Ministru kabineta sēdes protokollēmumā paredzēts Ekonomikas ministrijai kā akciju sabiedrības “Latvenergo” kapitāldaļu turētājai divu nedēļu laikā sasaukt akcionāru sapulci, lai lemtu par akciju sabiedrības “Latvenergo” pamatkapitāla samazināšanu 454 412 749,00 EUR apmērā.Lai praktiski īstenotu vienreizējo maksājumu, Ministru kabineta sēdes protokollēmumā paredzēts atbalstīt trīspusēja līguma noslēgšanu starp akciju sabiedrību “Latvenergo”, akciju sabiedrību “Enerģijas publiskais tirgotājs” un Ekonomikas ministriju (šīs anotācijas pielikums), attiecīgi, pilnvarojot ministru prezidenta biedru, ekonomikas ministru parakstīt šī protokollēmuma 4. punktā minēto līgumu. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Ņemot vērā to, ka valsts garantētās maksas saistību samazināšana par koģenerācijas elektrostacijās uzstādīto elektrisko jaudu tiks veikta ar vienreizēju diskontētu maksājumu, izmantojot akciju sabiedrības “Latvenergo” pamatkapitālu, šī risinājuma īstenošanai nav paredzēta valsts budžeta līdzekļu iesaiste.Tā vietā trīspusējā līguma projekts starp akciju sabiedrību “Latvenergo”, akciju sabiedrību “Enerģijas publiskais tirgotājs” un Ekonomikas ministriju, kas apstiprināms vienkopus ar Ministru kabineta rīkojumu “Par garantētās maksas par koģenerācijas elektrostacijā uzstādīto elektrisko jaudu saistību samazināšanu akciju sabiedrībai “Latvenergo”” paredz šādus darījuma soļus:1) akciju sabiedrība “Latvenergo” izraksta rēķinu akciju sabiedrībai “Enerģijas publiskais tirgotājs” 454 412 749,00 EUR apmērā par vienreizējo maksājumu divās daļās. Pirmā daļa 140 000 000,00 EUR apmērā tiek atzīta kā izmaksa izmaksas 2017. gadā, bet otrā daļa 314 412 749,00 EUR apmērā tiek klasificēta kā avansa maksājums un tiek atzīta kā akciju sabiedrības “Latvenergo” ieņēmumi vienmērīgā sadalījumā pa pārskata periodiem līdz akciju sabiedrības “Latvenergo” saistību izpildei atbalsta perioda beigās 2028. gada 23. septembrī.2) risinājuma īstenošanai akciju sabiedrība “Latvenergo” izsniedz aizdevumu akciju sabiedrībai “Enerģijas publiskais tirgotājs”, kas piecu dienu laikā no rēķina saņemšanas veic savstarpējo norēķinu (ieskaitu) par vienreizējo maksājumu.3) akciju sabiedrība “Latvenergo”, pamatojoties uz akcionāru sapulces lēmumu par pamatkapitāla samazināšanu tā rezultātā gūto līdzekļu samaksu valstij veic norēķinoties ar akciju sabiedrību “Enerģijas publiskais tirgotājs” piecu dienu laikā pēc samazinātā akciju sabiedrības “Latvenergo” pamatkapitāla ierakstīšanas komercreģistrā.4) akciju sabiedrība “Enerģijas publiskais tirgotājs” no akciju sabiedrības “Latvenergo” pamatkapitāla samazināšanas gūtos līdzekļus izmanto savu saistību dzēšanai pret akciju sabiedrību “Latvenergo”.Saskaņā ar trīspusējā līguma projektu pušu savstarpējie prasījumi par naudas līdzekļu samaksu, tas ir, valsts prasījums pret akciju sabiedrību “Latvenergo” par pamatkapitāla samazināšanas rezultātā gūtajiem līdzekļiem, akciju sabiedrības “Enerģijas publiskais tirgotājs” prasījums pret valsti par akciju sabiedrības “Latvenergo” izmaksājamo vienreizējo maksājumu kā arī akciju sabiedrības “Latvenergo” prasījums pret akciju sabiedrību “Enerģijas publiskais tirgotājs” par tai izsniegto aizdevumu, tiek veikti savstarpēja ieskaita kārtībā.Attiecībā uz akciju sabiedrības “Latvenergo” kapitāla samazināšanu būtiski ņemt vērā jau konceptuālā ziņojuma “Kompleksi pasākumi elektroenerģijas tirgus attīstībai”, kas apstiprināts ar Ministru kabineta rīkojumu Nr. 530, ietvaros sniegto informāciju par uzņēmuma kapitāla struktūra un finanšu stāvokli, kur saskaņā ar 2015. gadā akcionāra uzdevumā organizēta neatkarīga starptautiska izvērtējuma rezultātiem tika konstatēts, ka “Latvenergo” koncerns var uzņemties papildus saistības 350-550 milj. EUR apmērā, kas var tikt piesaistītas un izmantotas papildu kapitālieguldījumu finansēšanai un/vai pamatkapitāla samazināšanai. Līdz ar to, šobrīd nav pamata uzskatīt, ka valsts saistību samazināšana pret akciju sabiedrību “Latvenergo”, samazinot tā pamatkapitālu, varētu radīt kādus būtiskus riskus uzņēmuma tālākai darbībai.Ņemot vērā, ka līdz šim vēl ar Eiropas Komisiju nav saskaņots Rīgas TEC-2 atbalsts, kā jau tas norādīts arī konceptuālā ziņojumā “Kompleksi pasākumi elektroenerģijas tirgus attīstībai”, kas apstiprināts ar Ministru kabineta rīkojumu Nr. 530, pastāv vispārēja varbūtība, ka, pieņemot nacionāla līmeņa lēmumu, kas skar valsts atbalsta nosacījumus vēl pirms Eiropas Komisijas lēmuma saņemšanas, pastāv iespējamība, ka atbalsts varētu tikt atzīts par nesaderīgu ar ES iekšējo tirgu un tādā gadījumā tas būtu atgūstams no atbalsta saņēmējiem kopā ar soda procentiem, kas aprēķināmi no atbalsta saņemšanas brīža. Vienlaikus sarunās ar Eiropas Komisiju tā tika iepazīstināta ar izstrādāto vienreizējā diskontētā maksājuma saņemšanas mehānismu, kas attiecināms gan uz Rīgas TEC-1 un Rīgas TEC-2, un no Eiropas Komisijas puses attiecībā uz TEC-1 netika saņemti pirmšķietami iebildumi par izstrādāto mehānismu , jo tas pamatā atbilst saskaņotās atbalsta lietas SA.43149 (2015/NN) – Atbalsts elektroenerģijas ražotājiem – pamatprincipiem. Šobrīd izstrādes noslēguma posmā esošo Rīgas TEC-2 notifikāciju paredzēts iesniegt Eiropas Komisijā līdz 2017. gada 30. novembrim. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta rīkojums tiešā veidā attiecas uz akciju sabiedrību “Latvenergo”, kas ir izmantojusi tiesības pieteikties valsts garantētās maksas par koģenerācijas elektrostacijā uzstādīto elektrisko jaudu saistību samazināšanai, saņemot vienreizēju diskontētu maksājumu.Ministru kabineta rīkojums netiešā veidā attiecas uz visiem elektroenerģijas galapatērētājiem, ņemot vērā tā pozitīvo ietekmmi uz OIK izmaksu samazinājumu un valsts budžeta līdzekļu ekonomiju. |
| Tiesiskā regulējuma ietekme uz tautsaimniecību un administratīvo slogu | Ministru kabineta rīkojuma īstenošanas rezultātā tiks samazināts valsts atbalsts elektroenerģijas ražotājiem, kas saņem garantēto maksu par elektrostacijā uzstādīto elektrisko jaudu. Vienlaikus, ņemot vērā vidējās OIK vērtības prognozēto samazināšanos par 1,00 EUR/MWh 2018. gadā un 2019. gadā līdz 25,79 EUR/MWh un sekojoši vēl par 0,87 EUR/MWh līdz 24,92 EUR/MWh 2020. gadā, tiks nodrošināta elektroenerģijas galapatēriņa izmaksu pazemināšanās un iespēja daļu no iepriekš valsts atbalstam izmantotiem budžeta līdzekļiem novirzīt vispārējām budžeta vajadzībām.Paredzams, ka Ministru kabineta rīkojuma pieņemšanas rezultātā sabiedrības grupām un institūcijām kopumā administratīvais slogs nemainās, jo ar tā pieņemšanu netiek radītas jaunas papildus darbības. |
| Administratīvo izmaksu monetārs novērtējums | Projekts šo jomu neskar |
| Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar  |
| 3. | Cita informācija | Rīkojuma projekts ievēro EK paziņojumā “Kopienas pamatnostādnes par valsts atbalstu vides aizsardzībai” (ES OV C/82, 01.04.2008.) izklāstītos nosacījumus, atbilstoši kuriem atbalstu vides jomā var uzskatīt par saderīgu ar iekšējo tirgu saskaņā ar EK līguma 87.panta 3.punkta c) apakšpunktam.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība informēta par Ministru kabineta rīkojuma projekta izstrādi gan ņemot vērā 2017. gadā notikušās konsultācijas par konceptuālo ziņojumu “Kompleksi pasākumi elektroenerģijas tirgus attīstībai”, gan arī ņemot vērā 2010. gada 3. oktobrī veiktos grozījumus Ministru kabineta noteikumos Nr. 221. |
| 2. | Sabiedrības līdzdalība projekta izstrādē | Sabiedrība informēta par Ministru kabineta rīkojuma projekta izstrādi, ņemot vērā 2017. gadā notikušās konsultācijas par konceptuālo ziņojumu “Kompleksi pasākumi elektroenerģijas tirgus attīstībai”. Konceptuālā ziņojuma saskaņošanas procesā piedalījās Latvijas Darba devēju konfederācija, Latvijas Tirdzniecības un rūpniecības kamera, Lauksaimnieku organizāciju sadarbības padome, Būvmateriālu ražotāju asociācija, Konkurences padome, Patērētāju tiesību aizsardzības centrs, akciju sabiedrība “Augstsprieguma tīkls”, akciju sabiedrība “Latvenergo”, akciju sabiedrība “Sadales tīkls”, sabiedrība ar ierobežotu atbildību “AJ Power”, sabiedrība ar ierobežotu atbildību “Enefit”, sabiedrība ar ierobežotu atbildību “Imlitex Latvija”, sabiedrība ar ierobežotu atbildību “Interrao Latvia”, akciju sabiedrība “Rīgas siltums”, sabiedrība ar ierobežotu atbildību “Fortum Latvia” un sabiedrība ar ierobežotu atbildību “Juglas jauda”. |
| 3. | Sabiedrības līdzdalības rezultāti | Sabiedrība kopumā atbalsta ar Ministru kabineta rīkojumā piedāvāto risinājumu valsts garantētās maksas saistību samazināšanai par koģenerācijas elektrostacijā uzstādīto elektrisko jaudu saistību samazināšanu, kas izriet no Ministru kabineta rīkojumā Nr. 530 atbalstītā “Konceptuālā ziņojuma “Kompleksi pasākumi elektroenerģijas tirgus attīstībai”” 4. risinājuma. Turklāt, atsevišķas organizācijas, piemēram, Lauksaimnieku organizāciju sadarbības padome, Latvijas atjaunojamo energoresursu federācija un Būvmateriālu ražotāju asociācija vēl konceptuālā ziņojuma starpinstitūciju saskaņošanas procesā ir mudinājusi paātrināt 4.risinājuma īstenošanu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta apstiprināšanas gadījumā netiek radītas jaunas valsts institūcijas. |
| 3. | Cita informācija | Rīkojuma izpilde tiks nodrošināta esošo valsts institūciju funkciju ietvaros. |

Ministru prezidenta biedrs,

ekonomikas ministrs A.Ašeradens

Vīza:

valsts sekretārs J.Stinka

16.11.2017. 13:39

3298

A.Apaņuks, 67013009,

Andrejs.Apanuks@em.gov.lv